कनेर (पीली)

पीले फूल वाली कनेर (Be still Tree or yellow Oleander) छोटी उंचाई वाला वृक्ष है। इसमें पीले फूल लगते हैं। इसकी पत्तियाँ लम्बी-पतली होतीं हैं। 

कनेर पीली का दूध शरीर की जलन को नष्ट करने वाला और विषाक्त होता है। इसकी छाल कड़वी भेदन व बुखार नाशक होती है। छाल की क्रिया बहुत ही तेज होती है, इसलिए इसे अल्प मात्रा में सेवन करते है। नहीं तो पानी जैसे पतले दस्त होने लगते हैं। कनेर का मुख्य विषैला परिणाम हृदय की मांसपेशियों पर होता है। इसे अधिकतर औषधि के लिये उपयोग में लाया जाता है।

कनेर के पत्तो को गाय, भेड़, बकरिया नहीं खाती, इसलिए इसको ट्री गार्ड लगाने की आवश्यकता नहीं। कनेर को पशु नहीं खाते, इसलिए इसे खुले में लगाने में कोई समस्या नही। इसका उपयोग हेच बनाने की लिए बहुत किया जाता है। 

 विषाक्त 
कनेर का बीज विषाक्त होता है। एक बीज का सेवन भी प्राण लेने के लिये पर्याप्त है। कनेर का विष डाइगाक्सीन ड्रग के समान है। डाइगाक्सीन हृदय की धड़कन की गति को कम करता है।

चित्रदीर्घा

 इन्हें भी देखें 
 कनेर

 बाहरी कड़ियाँ 
 कनेर पीली
 जयपुर में जहर की फसल (दैनिक तेज)
 USDA plants database online website on 21/10/07

श्रेणी:फूल
श्रेणी:मेक्सिको के वनस्पति